नेपालको हेभी इक्विपमेण्टक्षेत्रमा जेसीबीको बजार हिस्सा ५० प्रतिशतभन्दा बढी रहेको कम्पनीको दाबी छ । ब्याकहो लोडर र एक्स्याभेटरबाहेक नेपाली बजारमा जेसीबीका रोलर, कम्प्याक्टर, ह्विल लोडर, लोडअल, रोबोट र जेनसेट उपलब्ध छन् । इन्धन कम खपत हुने, मर्मत खर्च कम लाग्ने र उत्कृष्ट काम गर्ने भएका कारण यी मेशिन लोकप्रिय रहेको बताइएको छ । देशभर १२ स्थानमा ‘थ्रीएस’ सुविधासहितको शाखा, चारओटा आधिकारिक विक्री केन्द्र (एआरओ) र एक सय ६६ जना सर्भिस इञ्जिनीयर जेसीबीको ग्राहकको सेवामा रहेको कम्पनीले जानकारी दिएको छ ।
